
70 DR.30.09.2021 
 

Persoalannya ialah sama ada pihak EPU dan dalam Rancangan Malaysia Ke-12 
ini, perkara ini telah dibincangkan atau tidak. Apabila kalau betullah sampai RM2 bilion 
kos yang dibayar kepada perunding dalam Rancangan Malaysia Ke-12 ini, apakah 
perkara ini telah dibincangkan? Ini sebab jika sekiranya masalah air Sabah tidak 
diselesaikan, saya fikir cita-cita kemakmuran itu tidak tercapai. Cita-cita untuk 
melonjakkan peratusan IFDI ataupun sumbangan sektor pembuatan atau GDP tidak akan 
tercapai.  

Jadi persoalan saya Tuan Yang di-Pertua, apakah kerajaan bersungguh-sungguh 
menggembleng segenap tenaga dan kekuatan untuk mengoptimumkan potensi 
pelabuhan di perairan Lahad Datu dengan pelabuhannya yang sudah dikenali sebagai 
Rotterdam of the East. Sekali gus untuk memaksimumkan potensi Lombok, Makassar 
Straits terutama sekali dengan adanya perpindahan ibu kota Indonesia daripada Jakarta 
ke Kalimantan Timur. Apakah langkah-langkah untuk mengembalikan kekuatan lokasi 
geografi Sabah yang begitu dekat dengan negara China? Malah, lokasi geografi Sabah 
yang terletak di tengah-tengah Brunei, Indonesia, Malaysia, Philippines, East ASEAN 
Growth Area or BIMP-EAGA.  

Tuaran akui Kerajaan Negeri Sabah dan juga dewan bandaraya, majlis-majlis 
perbandaran dan majlis-majlis daerah di Sabah memainkan peranan penting dalam hal 
ini. Oleh sebab itulah agenda desentralisasi dalam tadbir urus kerajaan sangat kritikal. 
Selama ini pemikiran yang mengatakan kerajaan tahu segala-galanya dengan agenda 
pemusatan kuasa yang keterlaluan di Putrajaya, terbukti gagal menyelesaikan banyak 
masalah dan cabaran pembangunan terutama sekali yang bersifat lokal.  

Oleh sebab itulah agenda desentralisasi dalam tadbir urus kerajaan yang 
melibatkan semua kerajaan negeri di seluruh negara, Tuaran minta supaya dilaksanakan 
di bawah satu majlis bernama Majlis Urus Tadbir Persekutuan Negeri dan Desentralisasi. 
Khusus untuk wilayah tanah besar Malaysia yakni the Borneo territories, Tuaran 
mencadangkan supaya Intergovernmental Committee 2.0 (IGC 2.0) perlu diwujudkan 
dengan segera untuk mengkaji semula terma-terma dalam hal yang melibatkan kuasa 
negeri, kuasa Persekutuan dan senarai bersama seperti mana terkandung dalam Jadual 
Kesembilan Perlembagaan Persekutuan.  

Proses merancang RMKe-12 ini bermula sebelum pandemik COVID-19 dan 
setelah diluluskan Dewan yang mulia ini nanti, akan dilaksanakan dalam keadaan di mana 
negara kita dan dunia sejagat berada dalam pemulihan ekonomi. Oleh sebab itu, RMKe-
12 ini perlu disesuaikan dalam keadaan ekonomi semasa yang hendaklah dibuat dalam 
mid-term review nanti.  

Dalam usaha meningkatkan pelaburan dalam sektor pembuatan khususnya untuk 
mencapai sasaran 30 peratus sumbangan sektor pembuatan kepada GDP, Tuaran 
mencadangkan supaya pihak EPU menubuhkan satu permanent secretariat RMKe-12 
dan pegawai-pegawai EPU hendaklah turun padang berbincang dan pegawai-pegawai 
yang terlibat secara langsung dengan taman-taman perindustrian seperti K.K.I.P. Sdn 
Bhd., POIC Sabah Sdn. Bhd., SOGIP ataupun SEDCO di Sabah dan juga pegawai-
pegawai di Invest Sabah Berhad. Untuk mendapatkan maklum balas secara berterusan, 
apakah kekangan-kekangan menarik pelabur FDI ke destinasi pelaburan tersebut? 
Seiring dengan itu, Tuaran mengulangi cadangan supaya wilayah-wilayah tanah besar 
Malaysia khususnya Sabah, diisytiharkan sebagai the least developed territories. Dengan 
itu, satu pengecualian cukai dalam beberapa perkara diberikan kepada para FDI dalam 
sektor pembuatan yang melabur di sana.  

Apa pun Tuan Yang di-Pertua, RMKe-12 ini pastinya akan diluluskan oleh Dewan 
yang mulia ini hanya kerana adanya memorandum of understanding di antara Kerajaan 
Persekutuan, Pakatan Harapan dan Ahli-ahli Parlimen. Pakatan Harapan dan Ahli-ahli 
Parlimen pula memberi sokongan bermula daripada Usul Menjunjung Kasih Titah Diraja, 
RMKe-12 ini dan juga nanti Bajet 2022 setelah pihak kerajaan bersetuju melaksanakan 
18 perkara reformasi bermula sekarang hingga Julai 2022.  

Apa yang Tuaran ingin tanya kepada Perdana Menteri ialah kenapakah hanya 
kerana mahu mempertahankan kuasa dan kedudukan, baru mahu melaksanakan 
reformasi. Nampaknya di negara kita ini, reformasi hanya dibuat apabila terpaksa dan 
bukannya atas keyakinan, bukannya atas perancangan.  Di Dewan yang mulia ini, 



Persoalannya ialah sama ada pihak EPU dan dalam Rancangan Malaysia Ke-12 ini, perkara ini telah dibincangkan atau tidak. Apabila kalau betullah sampai RM2 bilion kos yang dibayar kepada perunding dalam Rancangan Malaysia Ke-12 ini, apakah perkara ini telah dibincangkan? Ini sebab jika sekiranya masalah air Sabah tidak diselesaikan, saya fikir cita-cita kemakmuran itu tidak tercapai. Cita-cita untuk melonjakkan peratusan IFDI ataupun sumbangan sektor pembuatan atau GDP tidak akan tercapai. Jadi persoalan saya Tuan Yang di-Pertua, apakah kerajaan bersungguh-sungguh menggembleng segenap tenaga dan kekuatan untuk mengoptimumkan potensi pelabuhan di perairan Lahad Datu dengan pelabuhannya yang sudah dikenali sebagai Rotterdam of the East. Sekali gus untuk memaksimumkan potensi Lombok, Makassar Straits terutama sekali dengan adanya perpindahan ibu kota Indonesia daripada Jakarta ke Kalimantan Timur. Apakah langkah-langkah untuk mengembalikan kekuatan lokasi geografi Sabah yang begitu dekat dengan negara China? Malah, lokasi geografi Sabah yang terletak di tengah-tengah Brunei, Indonesia, Malaysia, Philippines, East ASEAN Growth Area or BIMP-EAGA. Tuaran akui Kerajaan Negeri Sabah dan juga dewan bandaraya, majlis-majlis perbandaran dan majlis-majlis daerah di Sabah memainkan peranan penting dalam hal ini. Oleh sebab itulah agenda desentralisasi dalam tadbir urus kerajaan sangat kritikal. Selama ini pemikiran yang mengatakan kerajaan tahu segala-galanya dengan agenda pemusatan kuasa yang keterlaluan di Putrajaya, terbukti gagal menyelesaikan banyak masalah dan cabaran pembangunan terutama sekali yang bersifat lokal. Oleh sebab itulah agenda desentralisasi dalam tadbir urus kerajaan yang melibatkan semua kerajaan negeri di seluruh negara, Tuaran minta supaya dilaksanakan di bawah satu majlis bernama Majlis Urus Tadbir Persekutuan Negeri dan Desentralisasi. Khusus untuk wilayah tanah besar Malaysia yakni the Borneo territories, Tuaran mencadangkan supaya Intergovernmental Committee 2.0 (IGC 2.0) perlu diwujudkan dengan segera untuk mengkaji semula terma-terma dalam hal yang melibatkan kuasa negeri, kuasa Persekutuan dan senarai bersama seperti mana terkandung dalam Jadual Kesembilan Perlembagaan Persekutuan. Proses merancang RMKe-12 ini bermula sebelum pandemik COVID-19 dan setelah diluluskan Dewan yang mulia ini nanti, akan dilaksanakan dalam keadaan di mana negara kita dan dunia sejagat berada dalam pemulihan ekonomi. Oleh sebab itu, RMKe- 12 ini perlu disesuaikan dalam keadaan ekonomi semasa yang hendaklah dibuat dalam mid-term review nanti. Dalam usaha meningkatkan pelaburan dalam sektor pembuatan khususnya untuk mencapai sasaran 30 peratus sumbangan sektor pembuatan kepada GDP, Tuaran mencadangkan supaya pihak EPU menubuhkan satu permanent secretariat RMKe-12 dan pegawai-pegawai EPU hendaklah turun padang berbincang dan pegawai-pegawai yang terlibat secara langsung dengan taman-taman perindustrian seperti K.K.I.P. Sdn Bhd., POIC Sabah Sdn. Bhd., SOGIP ataupun SEDCO di Sabah dan juga pegawai- pegawai di Invest Sabah Berhad. Untuk mendapatkan maklum balas secara berterusan, apakah kekangan-kekangan menarik pelabur FDI ke destinasi pelaburan tersebut? Seiring dengan itu, Tuaran mengulangi cadangan supaya wilayah-wilayah tanah besar Malaysia khususnya Sabah, diisytiharkan sebagai the least developed territories. Dengan itu, satu pengecualian cukai dalam beberapa perkara diberikan kepada para FDI dalam sektor pembuatan yang melabur di sana. Apa pun Tuan Yang di-Pertua, RMKe-12 ini pastinya akan diluluskan oleh Dewan yang mulia ini hanya kerana adanya memorandum of understanding di antara Kerajaan Persekutuan, Pakatan Harapan dan Ahli-ahli Parlimen. Pakatan Harapan dan Ahli-ahli Parlimen pula memberi sokongan bermula daripada Usul Menjunjung Kasih Titah Diraja, RMKe-12 ini dan juga nanti Bajet 2022 setelah pihak kerajaan bersetuju melaksanakan 18 perkara reformasi bermula sekarang hingga Julai 2022. Apa yang Tuaran ingin tanya kepada Perdana Menteri ialah kenapakah hanya kerana mahu mempertahankan kuasa dan kedudukan, baru mahu melaksanakan reformasi. Nampaknya di negara kita ini, reformasi hanya dibuat apabila terpaksa dan bukannya atas keyakinan, bukannya atas perancangan. Di Dewan yang mulia ini,